ZAPISNIK SJEDNICE UČITELJSKOG VIJEĆA

održane 31. rujna 2019. u 18 sati

Dnevni red:

1. Plan i program rada Škole
2. Školski kurikulum
3. Oprema i nabavka udžbenika i ostalog
4. Razno

Ad1) Pod ovom točkom dnevnog reda Ravnateljica se osvrnula na Plan i program rada. Napomenula je kako je poslala statističke tablice u koje je trebalo unijeti podatke, ali kako zbog tehničkih problema u tablici za statistiku na početku 2019./2020. neki podatci nedostaju, zamolila je razrednike da pročitaju podatak koliko u pojedinom razrednom odjelu ima djevojčica te koliko djece dobiva ručak i marendu u školi.

Razredni odjel 1.a - dvije djevojčice, 1.b - deset djevojčica, 2.a - četiri djevojčice, 2. b - šest djevojčica, 3.a - dvije djevojčice, 3.b - deset djevojčica, 4.a - deset djevojčica, 4.b - 11 djevojčica, 5.a - sedam djevojčica, 5.b - 12 djevojčica, 6.a - 13 djevojčica, 6.b - deset djevojčica, 7.a - 14 djevojčica, 7.b - 13 djevojčica, 8.a - 15 djevojčica, 8b -.

Marende i ručkovi: 1.a - dva ručka, 6 marendi, 2.a - četiri marende, jedan ručak, 3.a - sedam marendi, 4.a - dvije marende, 5.a - pet marendi, jedan ručak, 5.b - , 6.a - četiri marende, jedan ručak, 6.b - šest marendi, 7.a - jedna marenda, 7.b - osam marendi, 8.a - četiri marende.

Ravnateljica je istaknula kako se prema ugovoru marenda i ručak naplaćuju prvi dan izostanka učenika, ali sljedeći dan je besplatan ako roditelj na vrijeme javi da je dijete bolesno. Razrednik je dužan javiti kuharici koje dijete je taj dan odsutno. Također, prijavljuju se i učenici kojima je marenda besplatna.

Školu pohađaju 22 učenika s teškoćama, od toga 16 učenika s individualiziranim i šest učenika s prilagođenim programom.

Ravnateljica se također osvrnula i na izborne predmete te navela broj učenika koji ih pohađaju. Vjeronauk pohađa 175 učenika, Informatiku 73 učenika, Talijanski jezik 90 učenika, Njemački jezik 37 učenika, Slovenski jezik 12, Građanski odgoj tri, Informatiku od 1.- 4. razreda 21 učenik, dok podatci za predmet Moja Rijeka nisu upisani.

Svi razrednici koji imaju djecu zainteresiranu za pohađanje nastave Slovenskog jezika trebaju se javiti prof. Lukarić zbog dogovora oko rasporeda održavanja istoga.

Razrednici su trebali izabrati predstavnike razrednog odjela te će psiholog oformiti Vijeće učenika u roku od mjesec dana. Svi podatci trebaju biti upisani u e-Maticu (predstavnik Vijeća roditelja, predstavnik Vijeća učenika).

Razrednici trebaju provjeriti podatke u e-Matici te sve što se napiše treba i snimiti kako bi se pohranilo. Ravnateljica je istaknula da jedan dio učenika nema upisan JMBG. Također, treba upisati strane jezike tako da je 1. strani jezik - Engleski jezik, 2. strani jezik - Njemački, 3. strani jezik - Talijanski jezik.

Termini informacija za roditelje definirani su i javno obljavljeni na stranicama Škole. U slučaju opravdanog izostanka, učitelj je dužan ostaviti informaciju u Tajništu.

Budući da neki učitelji nisu mogli uređivati tablicu za dodatnu i dopunsku nastavu, Ravnateljica će ju još jedanput poslati i u nju treba upisati broj učenika za koje se planira da će ju pohađati.

Plan i program rada škole bit će usvojeni 1. listopada na sjednici Vijeća roditelja.

Do 15. listopada šalju se u Ministarstvo, Grad i Županiju i do tada sve treba biti uređeno.

Profesorica Ivošević Jelušić naglasila je kako treba regulirati unošenje izvannastavnih aktivnosti u e-Dnevnik. Potrebno je otvoriti predmet izvannastavna aktivnost i dodijeliti učenicima u tom razredu te isti voditi kroz dnevnik rada.

Još jedanput je napomenuto da predmetni učitelji GIK za svoj predmet šalju elektroničkom poštom razrednicima koji su ga dužni unijeti u e-Dnevnik u rubriku zapisnici, 1. sjednica Razrednog vijeća.

AD2) Pod ovom točkom dnevnog reda Ravnateljica je podsjetila da je rok za dovršetak planiranja kurikulumskih aktivnosti 1. listopada u 12 sati.

Također je napomenula da su roditelji na prvom roditeljskom sastansku trebali biti upoznati te odobriti planirane izlete i terensku nastavu.

Na sjednici Vijeća roditelja bit će pročitan plan planiranih izleta i terenske nastave te će isto trebati potvrditi članovi Vijeća.

Psiholog Župan sastavio je Školski preventivni program te zamolio članove Učiteljskog vjeća da pošalju svoje programe.

Ravnateljica je pozvala članove Učiteljskog vijeća da se uključe u program Rijeka 2020. – Europska prijestolnica kulture. Koordinator za programe je učiteljica Renata Okretič.

Profesorica Vesna Bišćan napravit će izložbu poštanskih markica s tematikom Rijeke u školi, a profesorica Linda Ahel planira raditi mjuzikl s tematikom riječkih legendi.

AD3) Pod ovom točkom dnevnog reda Ravnateljica se osvrnula na podjelu besplatnih udžbenika te napomenula da je rok za definiranje bilježnica 15. listopad.

Većina naručene opreme je stigla, tako da su na kraju sjednice učitelji mogli preuzeti svoje bežične prezentere te zvučnike.

Prijenosna računala trebala bi stići do kraja listopada, a tableti do kraja polugodišta.

AD4) Profesor Cvitan zamolio je članove Učiteljskog vijeća da se izjasne o oslobađanju nastave Tjelesne kulture učenica Janje Benaš, Klare Malkoč i Lucije Babac te je Učiteljsko vijeće donijelo potvrdnu odluku.

Učiteljica Višnja Maras požalila se kako učenici viših razreda ometaju nastavu tijekom velikog odmora lupajući ulaznim vratima. Kako bi se ubuduće takve stvari spriječile, dežurni učitelj treba stajati na ulaznim vratima. Također je zamolila prof. Ivošević Jelušić da detaljno objasni kako otvoriti mješovitu grupu. Prof. Ivošević Jelušić poslat će poveznicu s video vodičem.

Prvi savjetnički posjet održat će se 15. listopada. Ravnateljica je posjetila kako je obavezna prijava preko EMA sustava.

Akcija čišćenja okoliša održat će se 2. listopada od 10.40 do 12 sati.

Rijeka, 1. listopada 2019. Zapisničar:

Ivana Ćorić